b"\n_START_ARTICLE_\nBerta de Toscana\n_START_SECTION_\nEnterrament\n_START_PARAGRAPH_\nDespr\xc3\xa9s de la seva mort, el seu cad\xc3\xa0ver va ser traslladat a Sahag\xc3\xban i sebollit al Monestir de Sant Benet, on el seu esp\xc3\xb2s Alfons VI seria enterrat posteriorment, en companyia d'algunes de les seves esposes._NEWLINE_El sepulcre que contenia les restes d'Alfons VI va ser destru\xc3\xaft l'any 1810, durant l'incendi que va patir el Monestir de Sant Benet. Les restes mortals del rei i de diverses de les seves esposes, entre ells els de la reina Berta, van ser recollits i conservats a la cambra abacial fins a l'any 1821, any en qu\xc3\xa8 van ser expulsats els monjos del monestir, llavors van ser depositats per l'abat Ramon Alegr\xc3\xadas a una capsa, que va ser col\xc2\xb7locada al mur meridional de la capella del Crucifix fins que, al gener de l'any 1835, les restes van ser recollides de nou i introdu\xc3\xafdes en una altra capsa i portats a l'arxiu, on eren en aquells moments les restes de les esposes del monarca. El prop\xc3\xb2sit era col\xc2\xb7locar totes les restes reials en un nou santuari que llavors s'estava construint. No obstant, quan el Monestir de Sant Benet va ser desamortitzat l'any 1835, els monjos van entregar les dues capses amb les restes reials a un familiar d'un d'ells, que les va amagar fins que, l'any 1902, van ser trobades pel catedr\xc3\xa0tic del Institut de Zamora, Rodrigo Fern\xc3\xa1ndez N\xc3\xba\xc3\xb1ez._NEWLINE_En l'actualitat, les restes mortals d'Alfons VI descansen al Monestir de Benedictines de Sahag\xc3\xban, als peus del temple, en una arca de pedra llisa amb una coberta moderna de marbre i, en un sepulcre proper, descansen les restes de diverses de les esposes del rei, entre elles es troben les de Berta."